Document ID: 32013D0762

A BIZOTTSÁG VÉGREHAJTÁSI HATÁROZATA
(2013. december 9.)
a tagállamok 2013. évi halászati ellenőrzési programjaihoz biztosított kiegészítő pénzügyi hozzájárulásról
(az értesítés a C(2013) 8576. számú dokumentummal történt)
(Csak az angol, a bolgár, a dán, az észt, a finn, a francia, a görög, a holland, a horvát, a lengyel, a lett, a litván, a máltai, az olasz, a portugál, a román, a spanyol és a svéd nyelvű szöveg hiteles)
(2013/762/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a közös halászati politika végrehajtására és a tengerjogra vonatkozó közösségi pénzügyi intézkedések létrehozásáról szóló, 2006. május 22-i 861/2006/EK tanácsi rendeletre (1) és különösen annak 21. cikkére,
mivel:
(1)
A 2013-as tagállami halászati ellenőrzési programokkal összefüggésben a tagállamok által benyújtott, uniós társfinanszírozás iránti kérelmek alapján a Bizottság elfogadta a tagállamok 2013. évi halászati ellenőrzési programjaihoz való uniós pénzügyi hozzájárulásról szóló, 2013. július 10-i 2013/410/EU végrehajtási határozatot (2), amely mindazonáltal nem használta fel teljes mértékben a halászati ellenőrzés céljára rendelkezésre álló 2013-as költségvetési keretet.
(2)
A 2013-as költségvetés fel nem használt részét indokolt kiosztani egy új határozattal.
(3)
2013. június 7-i levelében a Bizottság a 861/2006/EK rendelet 21. cikkének (2) bekezdésével összhangban felkérte a tagállamokat, hogy nyújtsanak be kiegészítő finanszírozásra vonatkozó programokat az általa kijelölt prioritási területekkel összefüggésben, mely területek a következők: az elektronikus adatrögzítési és jelentéstételi rendszerek (ERS) kiigazítását célzó - a tagállami adatbázisok kiigazítására is kiterjedő - tagállami projektek, amelyek előkészítik a terepet az összes fogás kirakodására vonatkozó kötelezettség jövőbeli bevezetéséhez, valamint az ERS rendszerek közötti átjárhatóság, a motorteljesítmény mérése és a halászati termékek nyomonkövethetősége. A nyomonkövethetőséggel összefüggő beruházásokat végrehajtó piaci szereplők és/vagy tagállamok által teljesítendő követelményeket a Bizottság a 2012. május 14-én kelt, tagállamoknak címzett levelében határozta meg.
(4)
Ennek alapján és a költségvetési korlátok figyelembevételével a Bizottság elutasította például a képzési programokhoz és a közös halászati politika megismertetését célzó kezdeményezésekhez kapcsolódó uniós finanszírozás iránti kérelmeket, mivel azok nem tartoznak a fent ismertetett prioritási területek közé. A Bizottság által megjelölt prioritási területeken belül az egyes programoknál a költségvetési korlátok miatt nem volt lehetőség minden projekt elfogadására. A társfinanszírozásban részesülő programokat a Bizottságnak annak értékelése alapján kellett kiválasztania, hogy az adott projektek mennyire vannak összhangban a meghatározott prioritásokkal.
(5)
Ami a nyomonkövethetőséggel összefüggő projekteket illeti, fontos gondoskodni arról, hogy a projektek kidolgozása a 404/2011/EU bizottsági végrehajtási rendelet (3) 67. cikkének (8) bekezdésében előírtak szerint nemzetközi szinten elismert szabványok alapján történjen.
(6)
Az uniós finanszírozás iránti kérelmeket a Bizottság megvizsgálta abból a szempontból, hogy megfelelnek-e a közös halászati politika megfigyelési és ellenőrzési rendszereinek megvalósítása során felmerült tagállami kiadások tekintetében a 861/2006/EK tanácsi rendelet végrehajtására vonatkozó részletes szabályok megállapításáról szóló, 2007. április 11-i 391/2007/EK bizottsági rendeletben (4) foglalt előírásoknak.
(7)
Az uniós pénzügyi hozzájárulás maximális összegeit és mértékét helyénvaló a 861/2006/EK rendelet 15. cikkében megállapított határokon belül megállapítani, valamint meg kell határozni az odaítélés feltételeit.
(8)
A Bizottság által meghatározott prioritási fellépésekbe történő beruházások ösztönzése érdekében, illetve a pénzügyi válság következtében a tagállamok költségvetését érő negatív hatások következtében a fentiekben említett prioritási területekkel összefüggésben felmerült kiadásokhoz - a 861/2006/EK rendelet 15. cikkében előírt határokon belül - indokolt nagyarányú társfinanszírozást nyújtani.
(9)
A hozzájárulásra való jogosultsághoz az e határozat alapján társfinanszírozott projekteknek eleget kell tenniük az uniós jogszabályok vonatkozó rendelkezéseinek és különösen a 404/2011/EU végrehajtási rendeletben meghatározott követelményeknek.
(10)
Az e határozatban előírt intézkedések összhangban vannak a halászati és akvakultúra-ágazati bizottság véleményével,
ELFOGADTA EZT A HATÁROZATOT:
1. cikk
Tárgy
Ez a határozat a 861/2006/EK rendelet 8. cikke (1) bekezdésének a) pontjában említett, a közös halászati politikára vonatkozó nyomonkövetési és ellenőrzési rendszerek végrehajtása során 2013-ban felmerült tagállami kiadásokhoz nyújtandó, kiegészítő uniós pénzügyi hozzájárulásról rendelkezik. Megállapítja az uniós pénzügyi hozzájárulás tagállamonkénti összegét, az uniós pénzügyi hozzájárulás mértékét és odaítélésének feltételeit.
2. cikk
A fennálló kötelezettségvállalások teljesítése
Az érintett tagállamok valamennyi, költségtérítési igény tárgyát képező kifizetést 2017. június 30-ig teljesítenek. A fenti határidőn túli tagállami kifizetések nem téríthetők vissza. Az e határozathoz kapcsolódó, fel nem használt költségvetési előirányzatokat legkésőbb 2018. december 31-ig vissza kell vonni.
3. cikk
Új technológiák és informatikai hálózatok
(1) Az I. mellékletben említett projektek keretében a halászati tevékenységek monitoringjával, ellenőrzésével és felügyeletével kapcsolatos adatgyűjtés és adatkezelés hatékonyságát, illetve biztonságát elősegítő új technológiák és informatikai hálózatok kialakításával összefüggésben felmerült kiadások - a szóban forgó mellékletben megállapított határokon belül - az elszámolható kiadások 90 %-ának megfelelő pénzügyi hozzájárulásra jogosítanak fel.
(2) Ami a nyomonkövethetőségi projekteket illeti, az uniós hozzájárulás a tagállami hatóságok által végrehajtott beruházások esetében legfeljebb 1 000 000 EUR lehet, a magánberuházások esetében pedig nem haladhatja meg a 250 000 EUR-t. A magánszereplők által végrehajtott nyomonkövethetőségi projektek száma tagállamonként és finanszírozási határozatonként nem lehet több nyolcnál.
(3) A (2) bekezdés szerinti pénzügyi hozzájárulásra való jogosultsághoz valamennyi, e határozat alapján társfinanszírozott projektnek meg kell felelnie az 1224/2009/EK tanácsi rendeletben (5) és a 404/2011/EU végrehajtási rendeletben megállapított követelményeknek.
(4) Az Omega mérőeszközökkel kapcsolatos BG/13/02 projekt, az ellenőrzési célokra használt táblagépekkel összefüggő EL/13/10 projekt és a mérlegelő berendezésekkel kapcsolatos PT/13/08 projekt, amelyek mind szerepelnek az I. mellékletben, a szóban forgó mellékletben megállapított határokon belül az elszámolható kiadások 50 %-ának megfelelő pénzügyi hozzájárulásra jogosítanak fel.
4. cikk
Automatikus helymeghatározási eszközök
(1) A II. mellékletben említett projektek keretében a hajók távolról, a halászati felügyelő központból hajómegfigyelési rendszeren (VMS) keresztül történő megfigyelését lehetővé tévő automatikus helymeghatározási eszközök megvásárlásával és fedélzetre szerelésével összefüggésben felmerült kiadások - a szóban forgó mellékletben megállapított határokon belül - az elszámolható kiadások 90 %-ának megfelelő pénzügyi hozzájárulásra jogosítanak fel.
(2) Az (1) bekezdés szerinti pénzügyi hozzájárulásra való jogosultsághoz az automatikus helymeghatározási eszközöknek meg kell felelniük a 404/2011/EU végrehajtási rendeletben megállapított követelményeknek.
5. cikk
Elektronikus adatrögzítési és jelentéstételi rendszerek
A III. mellékletben említett projektek keretében a tagállamok elektronikus adatrögzítési és jelentéstételi rendszerei (ERS) közötti átjárhatóság elősegítése és az összes fogás kirakodására vonatkozó kötelezettség („visszadobási tilalom”) végrehajtásának lehetővé tétele érdekében az ERS rendszer elemeinek fejlesztésével, megvásárlásával, telepítésével és technikai támogatásával összefüggésben felmerült kiadások - a szóban forgó mellékletben megállapított határokon belül - az elszámolható kiadások 90 %-ának megfelelő pénzügyi hozzájárulásra jogosítanak fel.
6. cikk
Kísérleti projektek
Az V. mellékletben említett projektek keretében az új ellenőrzési technológiákkal kapcsolatos kísérleti projektekkel összefüggésben felmerült kiadások - a szóban forgó mellékletben megállapított határokon belül - az elszámolható kiadások 50 %-ának megfelelő pénzügyi hozzájárulásra jogosítanak fel.
7. cikk
Az uniós hozzájárulás tagállamonkénti felső határa
A tervezett kiadások tagállamonkénti összege, azok támogatható része, valamint az uniós hozzájárulás tagállamonkénti maximális összege a következőképpen alakul:
(EUR)
Tagállam
A kiegészítő nemzeti halászati ellenőrzési programban tervezett kiadások
Az e határozat alapján kiválasztott projektekhez kapcsolódó kiadások
Az uniós hozzájárulás maximális összege
Belgium
430 000
280 000
252 000
Bulgária
35 791
35 791
24 031
Dánia
4 195 144
1 251 235
876 285
Észtország
400 000
400 000
360 000
Írország
200 000
200 000
180 000
Görögország
228 500
78 500
50 650
Spanyolország
2 989 879
1 037 300
769 570
Franciaország
2 058 585
1 356 145
631 082
Horvátország
267 490
267 490
227 400
Olaszország
1 850 000
422 000
379 800
Ciprus
100 000
100 000
90 000
Lettország
124 038
124 038
111 634
Litvánia
99 919
99 919
89 927
Málta
1 470 510
615 000
553 500
Lengyelország
1 487 812
1 389 812
1 090 831
Portugália
443 954
161 500
143 150
Románia
40 000
0
0
Finnország
1 800 000
1 050 000
945 000
Svédország
2 450 000
1 150 000
1 035 000
Egyesült Királyság
31 553
25 710
23 140
Total
20 703 175
10 044 440
7 833 000
8. cikk
Címzettek
Ennek a határozatnak a Belga Királyság, a Bolgár Köztársaság, a Dán Királyság, az Észt Köztársaság, Írország, a Görög Köztársaság, a Spanyol Királyság, a Francia Köztársaság, a Horvát Köztársaság, az Olasz Köztársaság, a Ciprusi Köztársaság, a Lett Köztársaság, a Litván Köztársaság, a Máltai Köztársaság, a Lengyel Köztársaság, a Portugál Köztársaság, Románia, a Finn Köztársaság, a Svéd Királyság, valamint Nagy-Britannia és Észak-Írország Egyesült Királysága a címzettje.
Kelt Brüsszelben, 2013. december 9-én.

Labels: 2
7
6
12
18
15